钦定古今图书集成/明伦汇编/氏族典/第348卷 > 周士朴
## 钦定古今图书集成/明伦汇编/氏族典/第348卷 > 周士朴

按《明外史周士朴传》：“士朴，字丹其，商丘人。万历四十
一年进士。除曲沃知县。泰昌元年，征授礼科给事中，
累迁工科都给事中，谢病归。崇祯元年，起太常少卿，
历拜工部尚书。驸马都尉齐赞元以遂平长公主茔
价，士朴不引瑞安大长公主例，而寿宁大长公主则
引瑞安例，上疏丑诋之，遂削籍。李自成陷商丘，与妻”
曹氏、妾张氏、子举人业熙、子妇沈氏，同日缢死。